title: Sklep Sveta z dne 4. decembra 1990 o spremembi Sklepa 87/277/EGS o dodelitvi količin možnega ulova za trsko na območju Spitsbergov in Medvedjega otoka ter na območju 3M, kakor je opredeljeno v Konvenciji NAFO

text:
Pomembno pravno obvestilo

|

31990D0655

Uradni list L 353 , 17/12/1990 str. 0057 - 0058

		Sklep Svetaz dne 4. decembra 1990o spremembi Sklepa 87/277/EGS o dodelitvi količin možnega ulova za trsko na območju Spitsbergov in Medvedjega otoka ter na območju 3M, kakor je opredeljeno v Konvenciji NAFO(90/655/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 170/83 z dne 25. januarja 1983 o sistemu Skupnosti za ohranjanje in upravljanje ribolovnih virov [1], kakor je bila spremenjena z Aktom o pristopu Španije in Portugalske, in zlasti člena 11 Uredbe,ob upoštevanju predloga Komisije [2],ob upoštevanju mnenja Evropskega parlamenta [3],ker je združitev Nemčije spremenila statistične podatke o ulovih, na katerih je temeljil Sklep 87/277/EGS [4]; ker je treba zato navedeni sklep spremeniti, da bi pri izračunu dodeljenih odstotkov v Prilogi k navedenem sklepu upoštevali ulove nekdanje Nemške demokratične republike v referenčnih obdobjih,SKLENIL:EdiničlenPriloga k Sklepu 87/277/EGS se nadomesti s Prilogo k temu sklepu.V Bruslju, 4. decembra 1990Za SvetPredsednikG. De Michelis[1] UL L 24, 27.1.1983, str. 1.[2] UL C 248, 2.10.1990, str. 11.[3] Mnenje, podano 21. novembra 1990 (še ni bilo objavljeno v Uradnem listu).[4] UL L 135, 23.5.1987, str. 29.--------------------------------------------------PRILOGATrska Spitsbergi–Medvedji otok (območje ICES II b)Celotni dovoljeni ulov (ton) | Delež Skupnosti (ton) | Nemčija (%) | Španija (%) | Francija (%) | Portugalska (%) | Združeno kraljestvo (%) | Vse druge države članice (skupna količina) || PRVI DEL | Odstotek deleža Skupnosti po odbitku standardne količine, dodeljenega drugim državam članicam | Standardna količina || 22018 ali manj | 19,24 | 49,73 | 8,21 | 10,50 | 12,32 | 100 ton || DRUGI DEL | Odstotek deleža Skupnosti po odbitku prvega dela in količine, dodeljene drugim državam članicam | Standardna količina || 22019 – 24220 | 29,71 | 28,45 | 16,44 | 4,21 | 21,19 | 250 ton || | | | | | | Odstotek deleža Skupnosti |700001 – 800000 | 24221 – 27680 | 29,54 | 28,54 | 16,46 | 4,27 | 21,19 | 1,91 |800001 – 900000 | 27681 – 31140 | 29,51 | 28,56 | 16,47 | 4,27 | 21,19 | 2,86 |900001 – 1000000 | 31141 – 34600 | 29,54 | 28,54 | 16,46 | 4,27 | 21,19 | 3,82 |1000001 ali več | 34601 ali več | 29,54 | 28,54 | 16,46 | 4,27 | 21,1 | 4,77 |Trska NAFO 3M| Nemčija (%) | Španija (%) | Francija (%) | Portugalska (%) | Združeno kraljestvo (%) (%) |PRVI DEL 7500 ton ali manj | 9,33 | 28,67 | 4,00 | 39,33 | 18,67 |DRUGI DEL več kot 7500 ton | 1,76 | 37,81 | 5,38 | 51,97 | 3,08 |--------------------------------------------------


title: 2005/461/ES: Sklep Sveta z dne 13. junija 2005 o imenovanju italijanskega nadomestnega člana Odbora regij

text:
               24.6.2005

               SL

               Uradni list Evropske unije

               L 164/48

      SKLEP SVETA

   z dne 13. junija 2005
   o imenovanju italijanskega nadomestnega člana Odbora regij
   (2005/461/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Po odstopu g. Lorenza DELLAIJA, o katerem je bil Svet obveščen 16. marca 2005, se je sprostilo mesto nadomestnega člana Odbora regij –

         SKLENIL:
   Člen 1
   V Odbor regij se kot nadomestni član za preostanek mandata, torej do 25. januarja 2006, imenuje: g. Mario MAGNANI, consigliere provinciale della Provincia autonoma di Trento (deželni svetnik avtonomne province Trento).
   Člen 2
   Ta sklep se objavi v Uradnem listu Evropske unije.
   Veljati začne na dan sprejetja.

      V Luxembourgu, 13. junija 2005

            Za Svet

            Predsednik

         J. ASSELBORN

      (1)  UL L 24, 26.1.2002, str. 38.


title: 2007/652/Euratom: Sklep Sveta z dne 1. oktobra 2007 o imenovanju člana Svetovalnega odbora Agencije za oskrbo Euratom

text:
               9.10.2007

               SL

               Uradni list Evropske unije

               L 262/30

      SKLEP SVETA

   z dne 1. oktobra 2007
   o imenovanju člana Svetovalnega odbora Agencije za oskrbo Euratom
   (2007/652/Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo ter zlasti drugega in tretjega odstavka člena 54 Pogodbe,
   ob upoštevanju člena X statuta Agencije za oskrbo Euratom (1), kakor je bil nazadnje spremenjen s Sklepom 95/1/ES, Euratom, ESPJ z dne 1. januarja 1995 (2),
   ob upoštevanju Sklepa Sveta 2007/514/Euratom z dne 10. julija 2007 o imenovanju članov Svetovalnega odbora Agencije za oskrbo Euratom (3),
   ob upoštevanju mnenja Komisije,
   ob upoštevanju naslednjega:

               (1)

               Zaradi odstopa g. Jean-Luca SALANAVE, o katerem je bil Svet obveščen 1. avgusta 2007, se je sprostilo mesto člana navedenega odbora.

               (2)

               To izpraznjeno mesto je zato treba zapolniti.

               (3)

               Francoska vlada je 1. avgusta 2007 podala predlog za imenovanje –

         SKLENIL:
   Edini člen
   G. Jean-Michel GUIHEUX je imenovan za člana Svetovalnega odbora Agencije za oskrbo Euratom za preostanek mandata odbora, tj. do 28. marca 2009.

      V Luxembourgu, 1. oktobra 2007

            Za Svet

            Predsednik

         M. LINO

      (1)  UL 27, 6.12.1958, str. 534/58.

      (2)  UL L 1, 1.1.1995, str. 1.

      (3)  UL L 190, 21.7.2007, str. 15.


title: Sklep Političnega in varnostnega odbora (SZVP) 2016/395 z dne 15. marca 2016 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter o razveljavitvi Sklepa (SZVP) 2015/1823 (ATALANTA/1/2016)

text:
               18.3.2016

               SL

               Uradni list Evropske unije

               L 73/97

         SKLEP POLITIČNEGA IN VARNOSTNEGA ODBORA (SZVP) 2016/395
   z dne 15. marca 2016
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter o razveljavitvi Sklepa (SZVP) 2015/1823 (ATALANTA/1/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

               (2)

               PVO je 6. oktobra 2015 sprejel Sklep (SZVP) 2015/1823 (2), s katerim je za poveljnika sil EU imenoval kontraadmirala Stefana BARBIERIJA.

               (3)

               Poveljnik operacije EU je priporočil, da se s 23. marcem 2016 za novega poveljnika sil EU imenuje kontraadmiral (LH) Jan C. KAACK, ki nasledi kontraadmirala Stefana BARBIERIJA.

               (4)

               Vojaški odbor EU je 23. februarja 2016 to priporočilo podprl.

               (5)

               Sklep (SZVP) 2015/1823 bi bilo treba zato razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral (LH) Jan C. KAACK se s 23. marcem 2016 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).
   Člen 2
   Sklep (SZVP) 2015/1823 se razveljavi.
   Člen 3
   Ta sklep začne veljati na dan sprejetja.

      V Bruslju, 15. marca 2016

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  Sklep Političnega in varnostnega odbora (SZVP) 2015/1823 z dne 6. oktobra 2015 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi sklepov (SZVP) 2015/607 in (SZVP) 2015/1750 (ATALANTA/6/2015) (UL L 265, 10.10.2015, str. 10).


title: Sklep Sveta 2005/199/SZVP z dne 31. januarja 2005 o sklenitvi Sporazuma med Evropsko unijo in Republiko Albanijo o sodelovanju Republike Albanije v vojaški operaciji Evropske unije za krizno upravljanje v Bosni in Hercegovini (operacija ALTHEA)

text:
               11.3.2005

               SL

               Uradni list Evropske unije

               L 65/34

         SKLEP SVETA 2005/199/SZVP
   z dne 31. januarja 2005
   o sklenitvi Sporazuma med Evropsko unijo in Republiko Albanijo o sodelovanju Republike Albanije v vojaški operaciji Evropske unije za krizno upravljanje v Bosni in Hercegovini (operacija ALTHEA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 12. julija 2004 sprejel Skupni ukrep 2004/570/SZVP o vojaški operaciji Evropske unije v Bosni in Hercegovini (1).

               (2)

               Člen 11(3) tega skupnega ukrepa določa, da bodo podrobnosti v zvezi s sodelovanjem tretjih držav predmet sporazuma v skladu s členom 24 Pogodbe o Evropski uniji.

               (3)

               Na podlagi pooblastila Sveta z dne 13. septembra 2004 se je predsedstvo skupaj z generalnim sekretarjem/visokim predstavnikom dogovorilo o Sporazumu med Evropsko unijo in Republiko Albanijo o sodelovanju Republike Albanije v vojaški operaciji Evropske unije za krizno upravljanje v Bosni in Hercegovini.

               (4)

               Ta sporazum je treba odobriti –

         SKLENIL:
   Člen 1
   V imenu Evropske unije se odobri Sporazum med Evropsko unijo in Republiko Albanijo o sodelovanju Republike Albanije v vojaški operaciji Evropske unije za krizno upravljanje v Bosni in Hercegovini.
   Besedilo Sporazuma je priloženo temu sklepu.
   Člen 2
   Predsednika Sveta je pooblaščen, da imenuje osebo(-e), pooblaščeno(-e) za podpis Sporazuma, ki zavezuje Evropsko unijo.
   Člen 3
   Ta sklep začne veljati z dnem sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 31. januarja 2005

            Za Svet

            Predsednik

         J. ASSELBORN

      (1)  UL L 252, 28.7.2004, str. 10.
   SPORAZUM
   med Evropsko unijo in Republiko Albanijo o sodelovanju Republike Albanije v vojaški operaciji Evropske unije za krizno upravljanje v Bosni in Hercegovini (Operacija ALTHEA)
   EVROPSKA UNIJA (EU)
   na eni strani, in
   REPUBLIKA ALBANIJA
   na drugi strani,
   v nadaljnjem besedilu „pogodbenici“, STA SE –
   OB UPOŠTEVANJU:

               —

               sprejetja s strani Sveta Evropske unije Skupnega ukrepa 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1),

               —

               povabila Republiki Albaniji, da sodeluje v operaciji pod vodstvom EU,

               —

               uspešnega zaključka procesa oblikovanja sil in priporočila poveljnika operacije EU in Vojaškega odbora EU, da izrazi soglasje za sodelovanje oboroženih sil Republike Albanije v operaciji pod vodstvom EU,

               —

               Sklepa Političnega in varnostnega odbora BiH/3/2004 z dne 29. septembra 2004 o vzpostavitvi Odbora sodelujočih držav za vojaško operacijo Evropske unije v Bosni in Hercegovini (2),

               —

               Sklepa Političnega in varnostnega odbora BiH/5/2004 z dne 3. novembra 2004 o spremembi Sklepa BiH/1/2004 o sprejetju prispevka tretjih držav k vojaški operaciji Evropske unije v Bosni in Hercegovini in Sklepa BiH/3/2004 o vzpostavitvi Odbora sodelujočih držav za vojaško operacijo Evropske unije v Bosni in Hercegovini –

         DOGOVORILI O NASLEDNJEM:
   Člen 1
   Sodelovanje v operaciji
   1.   Republika Albanija se pridruži Skupnemu ukrepu 2004/570/SZVP z dne 12. julija 2004 o vojaški operaciji Evropske unije v Bosni in Hercegovini in vsem skupnim ukrepom ali sklepom, s katerimi Svet Evropske unije odloči, da bo razširil vojaško operacijo EU za krizno upravljanje, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Republike Albanije k vojaški operaciji EU za krizno upravljanje ne posega v avtonomijo odločanja Evropske unije.
   3.   Republika Albanija zagotovi, da njene sile in osebje, ki sodelujejo v vojaški operaciji EU za krizno upravljanje, svojo nalogo opravljajo v skladu s:

               —

               Skupnim ukrepom 2004/570/SZVP in morebitnimi kasnejšimi spremembami,

               —

               operativnim načrtom,

               —

               izvedbenimi ukrepi.

         4.   Sile in osebje, ki jih Republika Albanija dodeli operaciji, pri opravljanju svojih nalog in vedenju upoštevajo zgolj interese vojaške operacije EU za krizno upravljanje.
   5.   Republika Albanija pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Republika Albanija dodeli vojaški operaciji EU za krizno upravljanje, urejajo določbe o statusu sil, sklenjene med Evropsko unijo in državo gostiteljico, če takšne določbe obstajajo.
   2.   Status sil in osebja, dodeljenih poveljstvu ali poveljniškim enotam, ki se nahajajo zunaj Bosne in Hercegovine, urejajo dogovori med poveljstvom in zadevnimi poveljniškimi elementi ter Republiko Albanijo.
   3.   Brez poseganja v določbe o statusu sil iz odstavka 1 je Republika Albanija pristojna za svoje sile in osebje, ki sodelujejo v vojaški operaciji EU za krizno upravljanje.
   4.   Republika Albanija je pristojna za vse zahtevke v zvezi s sodelovanjem v vojaški operaciji EU za krizno upravljanje, ki jih vložijo pripadniki njenih sil in osebja ali se ti nanje nanašajo. Republika Albanija je pristojna za uvedbo kakršnih koli ukrepov zoper svoje sile in osebje v skladu s svojimi zakoni in drugimi predpisi, zlasti za sprožitev sodnih postopkov ali uvedbo disciplinskih postopkov.
   5.   Republika Albanija se s podpisom tega sporazuma zaveže, da bo predložila izjavo o opustitvi odškodninskih zahtevkov do katere koli države, sodelujoče v vojaški operaciji EU za krizno upravljanje.
   6.   Evropska unija se s podpisom tega sporazuma zaveže, da bo zagotovila predložitev izjav držav članic o opustitvi odškodninskih zahtevkov v zvezi s sodelovanjem Republike Albanije v vojaški operaciji EU za krizno upravljanje.
   Člen 3
   Zaupne informacije
   1.   Republika Albanija sprejme ustrezne ukrepe, da zagotovi varovanje zaupnih informacij EU v skladu z varnostnimi predpisi Sveta Evropske unije iz Sklepa Sveta 2001/264/ES z dne 19. marca 2001 (3) in v skladu z nadaljnjimi smernicami pristojnih organov, vključno s smernicami poveljnika operacije EU.
   2.   Če sta EU in Republika Albanija sklenili sporazum o varnostnih postopkih za izmenjavo zaupnih informacij, se določbe takšnega sporazuma uporabljajo v okviru vojaške operacije EU za krizno upravljanje.
   Člen 4
   Struktura poveljevanja
   1.   Vse v vojaški operaciji EU za krizno upravljanje sodelujoče sile in osebje ostanejo pod polnim poveljstvom svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Republika Albanija ima pri vsakodnevnem vodenju operacije enake pravice in obveznosti kot države članice Evropske unije, ki sodelujejo v operaciji.
   4.   Poveljnik operacije EU lahko po posvetovanju z Republiko Albanijo kadar koli zahteva umik prispevka Republike Albanije.
   5.   Republika Albanija imenuje višjega vojaškega predstavnika (VVP), ki zastopa njen nacionalni kontingent v vojaški operaciji EU za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 5
   Finančni vidiki
   1.   Republika Albanija prevzame kritje vseh stroškov, povezanih z njenim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in Sklepu Sveta 2004/197/SZVP z dne 23. februarja 2004 o vzpostavitvi mehanizma za upravljanje financiranja skupnih stroškov vojaških ali obrambnih operacij EU (4).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz države/držav, v kateri/katerih poteka operacija, Republika Albanija, če je bila dokazana njena odgovornost, plača odškodnino pod pogoji, navedenimi v določbah o statusu sil iz člena 2(1) Sporazuma, če ta sporazum obstaja.
   Člen 6
   Dogovori o izvajanju Sporazuma
   Generalni sekretar Sveta Evropske unije/visoki predstavnik za skupno zunanjo in varnostno politiko z ustreznimi organi Republike Albanije sklene vse potrebne tehnične in upravne dogovore o izvajanju Sporazuma.
   Člen 7
   Neizpolnjevanje obveznosti
   Če ena izmed pogodbenic ne izpolni svojih obveznosti, določenih v prejšnjih členih, ima druga pogodbenica pravico prekiniti ta sporazum z enomesečnim odpovednim rokom.
   Člen 8
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 9
   Začetek veljavnosti
   1.   Ta sporazum začne veljati prvi dan prvega meseca po tem, ko sta pogodbenici druga drugo uradno obvestili o zaključku ustreznih notranjih postopkov.
   2.   Ta sporazum se začasno uporablja od datuma podpisa.
   3.   Ta sporazum velja ves čas trajanja prispevka Republike Albanije k operaciji.

      V Bruslju, 7. marca 2005 v angleškem jeziku v štirih izvodih.

            Za Evropsko unijo

            Za Republiko Albanijo

      (1)  UL L 252, 28.7.2004, str. 10.

      (2)  UL L 325, 28.10.2004, str. 64. Sklep, kakor je bil spremenjen s Sklepom BiH/5/2004 (UL L 357, 2.12.2004, str. 39).

      (3)  UL L 101, 11.4.2001, str. 1. Sklep, kakor je bil spremenjen s Sklepom 2004/194/ES (UL L 63, 28.2.2004, str. 48).

      (4)  UL L 63, 28.2.2004, str. 68.
   IZJAVE
   iz členov 2(5) in (6) Sporazuma
   Izjava držav članic EU:
   „Države članice EU, ki uporabljajo Skupni ukrep 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Republike Albanije zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje iz Republike Albanije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo Republiki Albaniji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Republike Albanije pri uporabi teh sredstev.“

         Izjava Republike Albanije:
   „Republika Albanija, ki uporablja Skupni ukrep EU 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo sodelujočim državam v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev.“


title: Sklep Sveta z dne 4. marca 1991 o sklenitvi Okvirnega sporazuma o sodelovanju med Evropsko gospodarsko skupnostjo in Republiko Čile

text:
Avis juridique important

|

31991D0158

Official Journal L 079 , 26/03/1991 P. 0001 - 0001

Sklep Svetaz dne 4. marca 1991o sklenitvi Okvirnega sporazuma o sodelovanju med Evropsko gospodarsko skupnostjo in Republiko Čile(91/158/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,ob upoštevanju priporočila Komisije,ob upoštevanju mnenja Evropskega parlamenta [1],ker bi morala Skupnost za uresničevanje svojih ciljev na področju zunanjih gospodarskih odnosov odobriti Okvirni sporazum o sodelovanju z Republiko Čile,SKLENIL:Člen 1S to uredbo se v imenu Skupnosti odobri Okvirni sporazum o sodelovanju med Evropsko gospodarsko skupnostjo in Republiko Čile.Besedilo Sporazuma je priloženo k temu sklepu.Člen 2Predsednik Sveta da uradno obvestilo, predvideno v členu 21 Sporazuma [2].Člen 3V Skupnem odboru, ustanovljenem na podlagi člena 17 Sporazuma, Skupnost zastopa Komisija, ki ji pomagajo predstavniki držav članic.Člen 4Ta sklep se objavi v Uradnem listu Evropskih skupnosti. Veljati začne z dnem objave.V Bruslju, 4. marca 1991Za SvetPredsednikJ. F. Poos[1] Mnenje z dne 18. februarja 1991 (še neobjavljeno v Uradnem listu).[2] Datum začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.


title: Sklep Evropskega parlamenta (EU, Euratom) 2017/1746 z dne 27. aprila 2017 o zaključnem računu Evropskega skupnega podjetja za ITER in razvoj fuzijske energije (Fuzija za energijo) za proračunsko leto 2015

text:
               29.9.2017

               SL

               Uradni list Evropske unije

               L 252/366

         SKLEP EVROPSKEGA PARLAMENTA (EU, Euratom) 2017/1746
   z dne 27. aprila 2017
   o zaključnem računu Evropskega skupnega podjetja za ITER in razvoj fuzijske energije (Fuzija za energijo) za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Skupnega podjetja za ITER in razvoj fuzijske energije za proračunsko leto 2015,

               —

               ob upoštevanju poročila Računskega sodišča o zaključnem računu Skupnega podjetja za ITER in razvoj fuzijske energije za proračunsko leto 2015 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice skupnemu podjetju glede izvrševanja proračuna za proračunsko leto 2015 (05875/2017 – C8-0085/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za jedrsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (4), zlasti člena 5(3),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5),

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0108/2017),

               1.

               odobri zaključni račun Skupnega podjetja za ITER in razvoj fuzijske energije za proračunsko leto 2015;

               2.

               naroči svojemu predsedniku, naj ta sklep posreduje direktorju Skupnega podjetja za ITER in razvoj fuzijske energije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 473, 16.12.2016, str. 33.

      (2)  UL C 473, 16.12.2016, str. 34.

      (3)  UL L 298, 26.10.2012, str. 1.

      (4)  UL L 90, 30.3.2007, str. 58.

      (5)  UL L 328, 7.12.2013, str. 42.


title: Sklep Sveta z dne 18. februarja 2002 o sklenitvi posvetovanj z Zimbabvejem po členu 96 Partnerskega sporazuma AKP-ES

text:
Pomembno pravno obvestilo

|

32002D0148

Uradni list L 050 , 21/02/2002 str. 0064 - 0065

		Sklep Svetaz dne 18. februarja 2002o sklenitvi posvetovanj z Zimbabvejem po členu 96 Partnerskega sporazuma AKP-ES(2002/148/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,ob upoštevanju Notranjega sporazuma o ukrepih, ki jih je treba sprejeti, in o postopkih, ki jih je treba upoštevati pri izvajanju Partnerskega sporazuma AKP-ES, podpisanega v Cotonoju dne 23. junija 2000 [1], kakor se je začel začasno uporabljati s Sklepom predstavnikov vlad držav članic z dne 18. septembra 2000, in zlasti člena 3 Sporazuma,ob upoštevanju predloga Komisije,ob upoštevanju naslednjega:(1) Vlada Zimbabveja je kršila bistvene elemente, navedene v členu 9 Partnerskega sporazuma AKP-ES.(2) 11. januarja 2002 so potekala posvetovanja z Zimbabvejem po členu 96 Partnerskega sporazuma AKP-ES, kjer so organi Zimbabveja pojasnili svoje stališče in sprejeli posebne zaveze, ki so še vedno nezadostne glede zaustavitve nasilja, poteka svobodnih in poštenih predsedniških volitev dne 9. in 10. marca 2002 in zlasti dovoljene prisotnosti mednarodnih opazovalcev volitev in medijev.(3) Upoštevani so bili nedavni dogodki v razvoju političnih dogodkov v Zimbabveju, kakor tudi dejstvo, da še vedno niso bili ustrezno izvajani nekateri pomembni ukrepi v zvezi z bistvenimi elementi Partnerskega sporazuma AKP-ES. Nedavno sprejeta restriktivna zakonodaja in stopnjevanje nasilja ter zastraševanje političnih nasprotnikov resno ogrožajo svobodo izražanja, združevanja in mirnega zborovanja v Zimbabveju –SKLENIL:Člen 1Posvetovanja z Republiko Zimbabve po členu 96(2)(c) Partnerskega sporazuma AKP-ES se sklenejo.Člen 2Ukrepi, navedeni v priloženem pismu, so sprejeti kot ustrezni ukrepi v smislu člena 96(2)(c) Partnerskega sporazuma AKP-ES.Ti ukrepi se prekličejo, ko zavladajo razmere, ki zagotavljajo spoštovanje človekovih pravic, demokratičnih načel in pravne države.Ti ukrepi se uporabljajo za obdobje dvanajst mesecev. Pregledajo se v roku šestih mesecev.Člen 3Ta sklep začne veljati na dan objave v Uradnem listu Evropskih skupnosti.V Bruslju, 18. februarja 2002Za SvetPredsednikJ. Piqué i Camps[1] UL L 317, 15.12.2000, str. 3.--------------------------------------------------PRILOGABruselj, …PISMO PREDSEDNIKU ZIMBABVEJAEvropska unija daje izreden pomen določbam člena 9 Partnerskega sporazuma AKP-ES. Spoštovanje človekovih pravic, demokratičnih institucij in pravne države so bistveni elementi Partnerskega sporazuma temelj naših odnosov.Zato je Evropska unija dne 29. oktobra 2001 izrazila globoko zaskrbljenost glede razmer v Zimbabveju in se odločila povabiti organe Zimbabveja, da uvedejo posvetovanja glede podrobne ocene razmer in njihovega izboljšanja.Med temi posvetovanji, ki so potekala v Bruslju 11. januarja 2002, je Evropska unija ponovno izrazila resno zaskrbljenost glede politično spodbujenega nasilja, svobode medijev, neodvisnosti sodstva, dokončanja nezakonitega zavzetja posestev ter svobodnih in poštenih volitev, ter je menila, da bistven napredek na teh področjih še vedno ni dosežen.Evropska unija je bila prepričana, da bi svobodne in poštene predsedniške volitve v marcu 2002 pripeljale državo na pot demokracije, socialnega miru in oživitve gospodarstva v Zimbabveju. Vendar opaža, da ta pričakovanja niso bila izpolnjena. Minimalni mednarodno dogovorjeni pogoji za svobodne in poštene volitve niso izpolnjeni.Glede na zgoraj navedeno se je Evropska unija odločila skleniti posvetovanja po členu 96(2)(c) Partnerskega sporazuma AKP-ES. V smislu člena 96(2)(c) navedenega sporazuma se je Unija odločila sprejeti naslednje ustrezne ukrepe:(a) začasno se ustavi financiranje proračunske podpore v okviru državnih indikativnih programov (DIP) za 7. in 8. ERSM;(b) začasno se ustavi finančna podpora vsem projektom, razen tistim, ki neposredno podpirajo prebivalstvo, zlasti v socialnih sektorjih;(c) financiranje se preusmeri v neposredno podporo prebivalstvu, zlasti v socialne sektorje, demokratizacijo, spoštovanje človekovih pravic in pravno državo;(d) začasno se ustavi podpis 9. ERS DIP;(e) izvajanje člena 12 Priloge II k Partnerskemu sporazumu AKP-ES se začasno ustavi, v kolikor je potrebno za uporabo omejevalnih ukrepov, sprejetih na podlagi Pogodbe o ustanovitvi Evropske skupnosti;(f) prispevki k operacijam humanitarne narave ne bodo spremenjeni;(g) regionalni projekti bodo ocenjeni posamezno.Ti ukrepi bodo preklicani, ko bodo zavladale razmere, ki zagotavljajo spoštovanje človekovih pravic, demokratična načela in pravno državo.Evropska unija si pridržuje pravico sprejeti dodatne omejevalne ukrepe.Evropska unija bo podrobno spremljala razvoj dogodkov v Zimbabveju in bi še enkrat želela poudariti svojo željo po nadaljnjem dialogu z Zimbabvejem na podlagi Partnerskega sporazuma AKP-ES.S spoštovanjem,Za KomisijoZa Svet--------------------------------------------------


title: Sklep Komisije z dne 25. marca 1985 o spremembi Sklepa 80/686/EGS o ustanovitvi Svetovalnega odbora za nadzor in zmanjšanje onesnaževanja z ogljikovodiki, ki se odvajajo v morje

text:
Pomembno pravno obvestilo

|

31985D0208

Uradni list L 089 , 29/03/1985 str. 0064 - 0064 finska posebna izdaja: poglavje 15 zvezek 6 str. 0220  španska posebna izdaja: poglavje 15 zvezek 5 str. 0140  švedska posebna izdaja: poglavje 15 zvezek 6 str. 0220  portugalska posebna izdaja poglavje 15 zvezek 5 str. 0140

		Sklep Komisijez dne 25. marca 1985o spremembi Sklepa 80/686/EGS o ustanovitvi Svetovalnega odbora za nadzor in zmanjšanje onesnaževanja z ogljikovodiki, ki se odvajajo v morje(85/208/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ker je Svet sprejel Sklep 81/420/EGS z dne 19. maja 1981 o sklenitvi Protokola o sodelovanju v boju proti onesnaževanju Sredozemskega morja z nafto in drugimi škodljivimi snovmi v primeru izrednega dogodka [1] in Sklep 84/358/EGS z dne 28. junija 1984 o sklenitvi Sporazuma za sodelovanje pri obravnavanju onesnaževanja Severnega morja z nafto in drugimi škodljivimi snovmi [2]; ker sta Parlament in Ekonomsko-socialni odbor ob več priložnostih izrazila željo po razširitvi dejavnosti Komisije v zvezi z nadzorom in zmanjšanjem onesnaževanja morja z olji, da bi vključevale tudi druge škodljive snovi in ne samo olj;ker je bistvenega pomena, da se Komisija o tej zadevi posvetuje z visoko usposobljenimi strokovnjaki v državah članicah;ker bi bilo treba Sklep Komisije 80/686/EGS [3] spremeniti, da bi razširili pristojnosti in naloge Svetovalnega odbora, tako da vključujejo druge škodljive snovi,SKLENILA NASLEDNJE:Člen 1V naslovu, v členih 1 in 2(1) ter (2) Sklepa 80/686/EGS se "ogljikovodiki, ki se odvajajo v morje" zamenja z "olja in druge škodljive snovi, ki se odvajajo v morje."Člen 2Ta sklep se uporablja od 25. marca 1985.V Bruslju, 25. marca 1985Za KomisijoS. Clinton DavisČlan Komisije[1] UL L 162, 19.6.1981, str. 4.[2] UL L 188, 16.7.1984, str. 7.[3] UL L 188, 22.7.1980, str. 11.--------------------------------------------------